stanford-oval/wikipedia huggingface dataset:
ธันยพร พฤกษากร

จ่าอากาศตรีหญิง ธันยพร พฤกษากร ชื่อเล่น ธันย่า เกิดวันที่ 8 มกราคม พ.ศ. 2533 เป็นนักกีฬายิงปืนชาวไทยในโอลิมปิกฤดูร้อน 2012 เธอลงแข่งในรายการปืนสั้นอัดลมระยะ 10 เมตรหญิง กับปืนสั้น 25 เมตรหญิง และเป็นนักกีฬายิงปืนชาวไทยเพียงคนเดียว ที่สามารถเข้าสู่รอบชิงชนะเลิศในโอลิมปิกฤดูร้อน 2012 โดยสามารถทำคะแนนได้เป็นอันดับ 2 ในรอบคัดเลือกของรายการปืนสั้น 25 เมตรหญิง
ปัจจุบัน ธันยพร ได้รับการจัดให้เป็นนักยิงปืนอันดับ 7 ของโลก ในประเภทปืนสั้นอัดลม 10 เมตรหญิง
ประวัติ

ธันยพร พฤกษากร เป็นลูกสาวของชัย พฤกษากร ซึ่งเป็นผู้จัดการนักกีฬายิงปืนทีมชาติไทย และปราณี พฤกษากร ซึ่งธันยพรเป็นนักศึกษาจากคณะวิศวกรรมศาสตร์ จุฬาลงกรณ์มหาวิทยาลัย เธอได้เข้าแข่งขันซีเกมส์ 2007 ซึ่งจัดขึ้น ณ จังหวัดนครราชสีมา โดยเธอได้รับรางวัลเหรียญเงินทั้งในประเภทบุคคลและประเภททีม จากนั้น เธอได้เข้าแข่งขันปืนสั้น 25 เมตรหญิง ในโอลิมปิกฤดูร้อน 2008 ที่ซึ่งเธอได้อันดับที่ 7  รวมถึงได้เข้าแข่งขันกีฬายิงปืนในซีเกมส์ 2009 ที่ซึ่งเธอได้ 4 เหรียญทองจากปืนสั้นอัดลม 10 เมตร ทั้งในประเภทบุคคลและทีม กับปืนสั้นมาตรฐาน 25 เมตรในประเภทบุคคลและทีม
ในการแข่งปืนสั้น 25 เมตรหญิง ที่โอลิมปิกฤดูร้อน 2012 รอบคัดเลือกของการแข่งขันยิงเป้านิ่ง ธันยพรสามารถยิงชุดแรก 10 นัดเข้าเป้าเต็ม 10 ได้ทุกนัด ส่วนในชุดที่สองและสามทำได้ 97 และ 98 คะแนนตามลำดับ ส่วนการแข่งขันยิงเป้าพลิก เธอทำได้ 98, 97 และ 96 คะแนนตามลำดับ ส่งผลให้เธอสามารถเข้าสู่รอบชิงชนะเลิศเป็นอันดับสองถัดจากคิม จัง-มี จากเกาหลีใต้ อย่างไรก็ตาม ธันยพรไม่สามารถควบคุมสมาธิตนเองได้ในรอบชิงชนะเลิศ ส่งผลให้เธออยู่ในอันดับ 8 ของการแข่ง
นอกจากนี้ ธันยพร ได้เข้าแข่งขันปืนสั้นอัดลมระยะ 10 เมตรหญิง ที่โอลิมปิกฤดูร้อน 2012 เธอทำคะแนนรวมไว้ที่ 383 คะแนน ซึ่งอยู่ในอันดับที่ 11 โดยไม่สามารถผ่านรอบคัดเลือก ภายหลังจากการแข่งขันโอลิมปิกฤดูร้อน 2012 สิ้นสุดลง ทางจุฬาลงกรณ์มหาวิทยาลัยได้มอบทุนการศึกษาแก่ธันยพร และ ชนาธิป ซ้อนขำ ได้ศึกษาต่อในระดับปริญญาโทจนถึงปริญญาเอก
ใน พ.ศ. 2566 เธอเป็นผู้ถือธงชาติไทยนำหน้าคณะนักกีฬาไทยในพิธีเปิดเอเชียนเกมส์ 2022 ร่วมกับวีระพล จงจอหอ
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ธันยพร พฤกษากร
ประวัติ “ธันย่า” ธันยพร พฤกษากร นักยิงปืนหญิงทีมชาติไทย
จุฬาฯ ประกาศเกียรติคุณแก่นิสิตนักกีฬาโอลิมปิก
เปิดโผ 5 นักกีฬาไทยได้ทุนซ้อมโอลิมปิก เก็บถาวร 2016-03-05 ที่ เวย์แบ็กแมชชีน
shooting เก็บถาวร 2013-12-30 ที่ เวย์แบ็กแมชชีน
| ด ค ก ประเทศไทยในโอลิมปิกฤดูร้อน 2016 |
| --- | --- |
 2 เหรียญทอง  2 เหรียญเงิน  2 เหรียญทองแดง อันดับที่: 35 
ยิงธนู:  วิทยา ทำว่อง 
กรีฑา:  บุญถึง ศรีสังข์  เจน วงษ์วรโชติ  ณัฐธยาน์ ธนรณวัฒน์  สุเบญรัตน์ อินแสง 
แบดมินตัน:  บดินทร์ อิสสระ  บุญศักดิ์ พลสนะ  พรทิพย์ บูรณะประเสริฐสุข  พุธิตา สุภจิรกุล  รัชนก อินทนนท์  ทรัพย์สิรี แต้รัตนชัย  สาวิตรี อมิตรพ่าย 
มวยสากล:  อำนาจ รื่นเริง  ฉัตร์ชัย บุตรดี  เปี่ยมวิไล เล่าเปี่ยม  สายลม อาดี  วุฒิชัย มาสุข 
จักรยาน:  อะแมนดา คาร์  จุฑาธิป มณีพันธุ์ 
กอล์ฟ:  เอรียา จุฑานุกาล  กิรเดช อภิบาลรัตน์  พรอนงค์ เพชรล้ำ  ธงชัย ใจดี 
ยูโด:  คุณาธิป เยี่ยอ้น 
เรือพาย:  จารุวัฒน์ แสนสุข  พุทธรักษา นีกรี โรเดนเบิร์ก 
เรือใบ:  กมลวรรณ จันทร์ยิ้ม  กีรติ บัวลง  นัฐพงษ์ โพธิ์นพรัตน์  ศิริพร แก้วดวงงาม 
ยิงปืน:  อัฐพล เอื้ออารี  นภิศ ต่อตั้งพานิช  พิมพ์อร คล้ายสุบรรณ  สุธิยา จิวเฉลิมมิตร  ธันยพร พฤกษากร 
ว่ายน้ำ:  ณัฐฐานันท์ จันกระจ่าง  รดมยศ มาตเจือ 
เทเบิลเทนนิส:  นันทนา คำวงศ์  ภาดาศักดิ์ ตันวิริยะเวชกุล  สุธาสินี เสวตรบุตร 
เทควันโด:   พาณิภัค วงศ์พัฒนกิจ  พรรณนภา หาญสุจินต์   เทวินทร์ หาญปราบ 
เทนนิส:  สรรค์ชัย รติวัฒน์  สนฉัตร รติวัฒน์ 
ยกน้ำหนัก:  จตุภูมิ ชินวงศ์   พิมศิริ ศิริแก้ว  ศรัท สุ่มประดิษฐ   สินธุ์เพชร กรวยทอง  ศิริภุช กุลน้อย   โสภิตา ธนสาร   สุกัญญา ศรีสุราช  ไตรรัตน์ บุญสุข  วิทูรย์ มิ่งมูล 
ผู้เข้าแข่งขัน : 54 คนใน 15 ชนิดกีฬา ผู้ถือธง : รัชนก อินทนนท์
การฝึกซ้อมของธันยพร
กรพัฒน์ นารีจันทร์

| ข้อมูลส่วนตัว |
| --- | --- | --- | --- |
วันเกิด:  7 ตุลาคม พ.ศ. 2540 (27 ปี)
สถานที่เกิด:  จังหวัดลำพูน  ไทย
ส่วนสูง:  1.90 m (6 ft 3 in)
ตำแหน่ง:  ผู้รักษาประตู
ข้อมูลสโมสร
สโมสรปัจจุบัน:  ลำพูน วอร์ริเออร์
หมายเลข:  40
สโมสรอาชีพ*
| ปี |  ทีม |  ลงเล่น |  (ประตู) |
| 2016–2023 |  บีจี ปทุม ยูไนเต็ด |  10 |  (0) |
| 2019 |  → ขอนแก่น (ยืมตัว) |  29 |  (0) |
| 2020–2021 |  → เชียงใหม่ (ยืมตัว) |  29 |  (0) |
| 2021–2023 |  → โปลิศ เทโร (ยืมตัว) |  2 |  (0) |
| 2023– |  ลำพูน วอร์ริเออร์ |  15 |  (0) |
ทีมชาติ
| 2015–2016 |  ไทย อายุไม่เกิน 20 ปี |  5 |  (0) |
| 2017–2018 |  ไทย อายุไม่เกิน 21 ปี |  6 |  (0) |
| 2018–2020 |  ไทย อายุไม่เกิน 23 ปี |  16 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
กรพัฒน์ นารีจันทร์ (เกิด 7 ตุลาคม 2540) เป็นนักฟุตบอลอาชีพชาวไทยและนักฟุตบอลทีมชาติไทย เล่นในตำแหน่งผู้รักษาประตู เขาเริ่มต้นจากนักกีฬาฟุตบอลโรงเรียนสารวิทยา ก่อนเริ่มต้นเส้นทางอาชีพกับ บีจี เอฟซี ชุดบี ปัจจุบันเล่นให้กับสโมสรลำพูน วอร์ริเออร์  ในไทยลีก
แหล่งข้อมูลอื่น

| ด ค กผู้เล่นชุดปัจจุบันของสโมสรฟุตบอลลำพูน วอร์ริเออร์  |
| --- | --- |
 2 วิทยา  3 ศราวุธ  4 ลินาเรส  5 วิกตูร์  6 ทศพล  7 เนเกบา  8 อัครพงศ์  10 ลอปิส  11 อนันต์  14 ออสมาน  17 พัชรพล  18 อดิศักดิ์  19 ปภาวิน  20 นนท์  22 นพพล  23 วิธวินทร์  24 ศิลา  26 ชัยณรงค์  29 ตะวัน  32 บวร  40 กรพัฒน์  55 เกกโกเนน  77 เนเกบา  88 อังโตนีอู  หัวหน้าผู้ฝึกสอน: กามา
เนติพร เสน่ห์สังคม

| เนติพร เสน่ห์สังคม |
| --- | --- |
เกิด: 8 สิงหาคม พ.ศ. 2538
เสียชีวิต: 14 พฤษภาคม พ.ศ. 2567 (28 ปี) โรงพยาบาลธรรมศาสตร์เฉลิมพระเกียรติ จังหวัดปทุมธานี ประเทศไทย
ชื่ออื่น: บุ้ง ทะลุวัง
อาชีพ: นักเคลื่อนไหวสังคม
มีชื่อเสียงจาก: แกนนำกลุ่มทะลุวัง นักโทษคดีการเมือง
บิดามารดา: ปัญจพล เสน่ห์สังคม (บิดา)
ญาติ: ชญาภัส เสน่ห์สังคม (พี่สาว)
เนติพร เสน่ห์สังคม (8 สิงหาคม พ.ศ. 2538 – 14 พฤษภาคม พ.ศ. 2567) ชื่อเล่น บุ้ง หรือเป็นที่รู้จักในชื่อ บุ้ง ทะลุวัง เป็นนักเคลื่อนไหวทางการเมืองชาวไทย และเป็นชาวไทยคนแรกในประวัติศาสตร์ที่เสียชีวิตจากการอดอาหารประท้วง โดยในอดีต เรืออากาศตรี ฉลาด วรฉัตร เป็นผู้ประกาศอดข้าวประท้วงรัฐบาลต่อสาธารณชนคนแรก ๆ ตั้งแต่สมัยรัฐบาลพลเอก เกรียงศักดิ์ ชมะนันทน์ จนถึงรัฐบาลพลเอก ประยุทธ์ จันทร์โอชา
บุ้งเริ่มเคลื่อนไหวทางการเมืองตั้งแต่ พ.ศ. 2556 โดยร่วมชุมนุมกับกลุ่มคณะกรรมการประชาชนเพื่อการเปลี่ยนแปลงปฏิรูปประเทศไทยให้เป็นประชาธิปไตยที่สมบูรณ์แบบอันมีพระมหากษัตริย์ทรงเป็นประมุข แต่หลังจากที่ได้ฟังข้อมูลจาก น.ส.พรรณิการ์ วานิช ที่เปิดเผยความจริงเกี่ยวกับเหตุการณ์สลายการชุมนุมกลุ่มเสื้อแดง ราชประสงค์ บุ้งจึงรู้สึกผิดต่อคนเสื้อแดงและเปลี่ยนมาเคลื่อนไหวการเมืองขั้วตรงข้ามในท้ายที่สุด เมื่อ พ.ศ. 2563 บุ้งได้เป็นแกนนำกลุ่มทะลุวัง เพื่อทำกิจกรรมเคลื่อนไหวทางการเมืองต่าง ๆ ซึ่งเป็นผลให้เธอถูกฟ้องเป็นคดีอาญามากมาย รวมถึงข้อหาหมิ่นพระบรมเดชานุภาพ และเธอต้องต่อสู้ดำเนินคดีเรื่อยมา ในระหว่างที่ถูกคุมขัง บุ้งและผู้ต้องหาคนอื่น ๆ ได้ร่วมกันประท้วงกระบวนการยุติธรรมของไทยด้วยการอดอาหารเรื่อยมาจนสุขภาพทรุดโทรม โดยมี 2 ข้อเรียกร้อง คือ 1.ปฏิรูปกระบวนการยุติธรรม 2.จะต้องไม่มีคนเห็นต่างทางการเมืองถูกคุมขังอีก  และเมื่อวันที่ 14 พฤษภาคม พ.ศ. 2567 บุ้งได้เสียชีวิตที่โรงพยาบาลธรรมศาสตร์เฉลิมพระเกียรติจากอาการหัวใจหยุดเต้นฉับพลัน ระยะเวลาที่บุ้งถูกขังชั่วคราวเพื่อรอศาลพิพากษาคดีและเริ่มต้นการประท้วงกระบวนการยุติธรรมด้วยการอดอาหาร จนถึงวันที่เธอเสียชีวิต รวมเป็นจำนวนทั้งสิ้น 109 วันถ้วน
"เป็นอีกครั้งที่กระบวนการยุติธรรมที่เรียกบุ้งว่าลูกหลานตุลาการมาตั้งแต่เล็กทำให้บุ้งผิดหวังซ้ำแล้วซ้ำเล่า ศาลเลือกปกป้องผู้มีอำนาจที่ปล้นอำนาจของประชาชนไป แต่กลับกระทืบลูกหลานของตัวเองเพื่อปกป้องคนไม่กี่กลุ่ม น่าละอายเหลือเกิน ในวันนี้บุ้งยืนยันว่า กระบวนการยุติธรรมต้องถูกปฏิรูป ต้องไม่มีใครติดคุกเพียงเพราะเห็นต่าง และอย่าคิดว่าการจับบุ้งเข้าคุกครั้งนี้จะทำให้บุ้งยอมถอย ศาลที่ควรเป็นที่พึ่งสุดท้ายของประชาชน ต้องมีกระดูกสันหลังตั้งตรงและเลิกรับใช้พวกที่ทำรัฐประหารเสียที มิเช่นนั้นจงอย่าภูมิใจในตัวเองที่ได้นั่งอยู่บนหอคอยงาช้างและคราบเลือดของประชาชน อำนาจเป็นของประชาชน พวกมึงแค่ปล้นมันไป วันข้างหน้ากูจะจำไว้แล้วคิดบัญชีผู้พิพากษาชั่วทุกคน" -- ข้อความในจดหมายของบุ้ง หลังจากศาลอาญากรุงเทพใต้มีคำสั่งถอนประกัน และสั่งจำคุกบุ้ง 1 เดือนฐานละเมิดอำนาจศาล เมื่อวันที่ 26 มกราคม พ.ศ. 2567
ชีวิตและการศึกษา

เนติพร เสน่ห์สังคม เกิดเมื่อวันที่ 8 สิงหาคม พ.ศ. 2538 เนติพรเติบโตขึ้นมาในครอบครัวตุลาการ โดยบิดา นายปัญจพล เสน่ห์สังคม เป็นผู้พิพากษาศาลอุทธรณ์ประจำสำนักประธานศาลฎีกา พี่สาวเป็นทนายความ เนติพรศึกษาอยู่ที่โรงเรียนเตรียมอุดมศึกษาน้อมเกล้า บทบาทที่สำคัญคือเป็นคณะกรรมการนักเรียน จากนั้นมาศึกษาต่อที่สาขาการเงิน คณะบริหารธุรกิจ มหาวิทยาลัยเกษตรศาสตร์ และยังรับงานพิเศษเป็นติวเตอร์สอนภาษาอังกฤษ ระดับประถม มัธยมต้น และมัธยมปลาย
การเคลื่อนไหวทางสังคม

พี่สาวบุ้งเคยให้สัมภาษณ์กับสื่อว่าบุ้งมีความสนใจในการทำกิจกรรมตั้งแต่สมัยที่เธอเรียนอยู่ชั้นมัธยมศึกษาและได้เป็นหนึ่งในคณะกรรมการนักเรียน บุ้งเคยบอกเพื่อน ๆ ในฐานะคณะกรรมการนักเรียนเสมอว่า ต้องดูแลทรงผมให้เรียบร้อย เสื้อผ้าต้องทำให้ถูกระเบียบ แต่บุ้งก็เริ่มเอะใจว่า ทำไมมีเพื่อนที่เห็นต่าง มีเพื่อนที่คัดค้านเรื่องทรงผม บุ้งจึงฉุกคิดได้ถึงความไม่เป็นธรรมของตัวกฎระเบียบ
จนเมื่อปี พ.ศ. 2557 บุ้งได้เข้าร่วมชุมนุมกับกลุ่มคณะกรรมการประชาชนเพื่อการเปลี่ยนแปลงปฏิรูปประเทศไทยให้เป็นประชาธิปไตยที่สมบูรณ์แบบอันมีพระมหากษัตริย์ทรงเป็นประมุข ขณะที่ยังเรียนอยู่ในชั้นมัธยมศึกษาตอนปลาย อย่างไรก็ดี เมื่อบุ้งได้เข้าเรียนต่อในระดับมหาวิทยาลัยที่ภาควิชาการเงิน คณะบริหารธุรกิจ มหาวิทยาลัยเกษตรศาสตร์ บุ้งได้โลกกว้างมากขึ้นจากข้อมูลชุดใหม่ผ่านสังคมออนไลน์อย่างทวิตเตอร์ ซึ่งมีการถกเถียงประเด็นสังคมอย่างกว้างขวางและหลากหลาย จนทำให้จุดยืนทางการเมืองเธอเปลี่ยนไปในท้ายที่สุด พี่สาวของบุ้งได้ยกตัวอย่างหนึ่งในเหตุการณ์ที่ทำให้จุดยืนทางการเมืองของบุ้งเปลี่ยนแปลงไปคือเหตุการณ์ "Big Cleaning Day" กิจกรรมที่ชาว กทม. บางส่วนออกมาล้างทำความสะอาดพื้นที่การชุมนุมของกลุ่มคนเสื้อแดง หลังการสลายการชุมนุมที่แยกราชประสงค์ พ.ศ. 2553 ที่ทำให้มีผู้เสียชีวิตเกือบ 100 ศพ และบาดเจ็บหลายพันคน ซึ่งเสมือนการทำลายหลักฐานที่จะอาจจะบ่งชี้ให้เห็นถึงข้อเท็จจริงในเหตุการณ์สลายการชุมนุมและให้ความเป็นธรรมต่อญาติผู้บาดเจ็บและเสียชีวิต
เมื่อ 30 พฤษภาคม พ.ศ. 2565 อรรถพันธ์ ตั้งมโนวุฒิกุล อัยการผู้เชี่ยวชาญ ข้าราชการอัยการชั้น 5 สำนักงานอัยการพิเศษฝ่ายคดีอาญากรุงเทพใต้ 4 ก็ได้ยื่นฟ้องนักกิจกรรมและสื่ออิสระทั้ง 8 ราย รวมถึงบุ้งด้วย ต่อศาลอาญากรุงเทพใต้ ในฐานความผิด “ร่วมกันหมิ่นประมาทกษัตริย์ฯ, ร่วมกันยุยงปลุกปั่นฯ, ร่วมกันขัดขวางเจ้าพนักงานในการปฏิบัติตามหน้าที่โดยร่วมกระทำความผิดตั้งแต่ 3 คนขึ้นไป, ร่วมกันดูหมิ่นเจ้าพนักงานซึ่งกระทำการตามหน้าที่ และร่วมกันขัดคำสั่งเจ้าพนักงานฯ” ตามประมวลกฎหมายอาญา มาตรา 112, 116, 136, 138, 140 และ 368 โดยในคำฟ้องได้มีใจความสำคัญระบุว่า
“จำเลยทั้งแปดกับพวก (เยาวชน) ได้ร่วมกันกระทำความผิด และต่างกระทำความผิดต่อกฎหมายหลายบทหลายกรรม กล่าวคือ จำเลยทั้งแปดกับพวกดังกล่าว ได้ร่วมกันหมิ่นประมาท ดูหมิ่น แสดงความอาฆาตมาดร้าย พระมหากษัตริย์ พระราชินี และรัชทายาท โดยการร่วมกันทำแผ่นป้ายกระดาษสีขาวขนาดใหญ่ โดยทำให้ปรากฏข้อความที่ส่วนบนของกระดาษว่า “คุณคิดว่า ขบวนเสด็จสร้างความเดือดร้อนรำคาญหรือไม่” โดยส่วนด้านล่างของแผ่นกระดาษ ได้ทำการแบ่งออกเป็น 2 ช่อง แล้วทำให้ปรากฏข้อความที่ช่องทางด้านซ้ายมือของผู้อ่านว่า “เดือดร้อน” และที่ช่องทางด้านขวามือของผู้อ่านว่า “ไม่เดือดร้อน” ออกเผยแพร่แสดงแก่ประชาชนทั่วไป และได้แจกสติ๊กเกอร์สีเขียวเพื่อให้ประชาชนผู้สัญจรผ่านไปมาในบริเวณดังกล่าว และในละแวกใกล้เคียงที่ประสงค์แสดงความคิดเห็น นำสติ๊กเกอร์ดังกล่าวไปติดที่ช่องที่เลือก อันเป็นการสื่อความหมายเป็นการโจมตีเรื่องขบวนเสด็จ ซึ่งเป็นโบราณราชประเพณีสืบต่อกันมาในการถวายความปลอดภัยให้กับองค์พระมหากษัตริย์ พระราชินี รัชทายาท และพระบรมวงศานุวงศ์ โดยเจตนาจะสื่อไปถึงสถาบันกษัตริย์ว่า ประชาชนได้รับความเดือดร้อนจากขบวนเสด็จ ซึ่งเป็นการทำให้ปรากฏข้อความ หนังสือ แก่ประชาชน อันมิใช่เป็นการกระทำภายในความมุ่งหมายแห่งรัฐธรรมนูญ และมิใช่เพื่อแสดงความคิดเห็นหรือติชมโดยสุจริต เพื่อให้เกิดความปั่นป่วนหรือกระด้างกระเดื่องในหมู่ประชาชนถึงขนาดที่จะก่อความไม่สงบขึ้นในราชอาณาจักร และเพื่อให้ประชาชนละเมิดกฎหมายแผ่นดิน”
ข้อวิพากษ์วิจารณ์

เมื่อวันที่ 9 สิงหาคม พ.ศ. 2566 เบญจมาภรณ์ นิวาส และ สุพิชฌาย์ ชัยลอม อดีตสมาชิกทะลุงวัง และเป็นผู้ต้องหา ม.112 มีสถานะเป็นผู้ลี้ภัย อยู่ที่ ประเทศแคนาดา ได้ออกมาเคลื่อนไหวผ่านทวิตเตอร์กล่าวหาว่าบุ้งได้มีพฤติกรรมครอบงำเด็กมาร่วมกิจกรรม พลอยอ้างว่าตนถูกบังคับบงการ (manipulate) และขูดรีดผลประโยชน์จากการเคลื่อนไหวในฐานะเยาวชน โดยเฉพาะเคลื่อนไหวการชุมนมแต่ละครั้ง เพื่อนำไปเรียกรับทุนสนับสนุนจากองค์กรต่างประเทศที่ขับเคลื่อนประชาธิปไตย 
ในขณะที่ ธนลภย์ ผลัญชัย ใช้พื้นที่เฟซบุ๊กส่วนตัวยืนยันว่า บุ้งคือคนที่สนับสนุนเธอ ดูแลเธอเป็นอย่างดี เสนอให้พักการทำกิจกรรมตลอด และเป็นเธอเองที่ขอไปอาศัยอยู่ด้วย นอกจากนี้ มีนักกิจกรรมรายอื่นๆ ออกมาแสดงข้อคิดเห็นเชิงสนับสนุนบุ้งด้วย เช่น ใบปอ—ณัฐนิช ดวงมุสิทธิ์ สมาชิกทะลุวังและนักกิจกรรมที่เคยอดอาหารร่วมกับบุ้งระหว่างถูกคุมขัง โพสต์ผ่านเฟซบุ๊กส่วนตัวว่า บุ้งไม่เคยบังคับและบงการใคร เพราะบุ้งเชื่อว่าทุกคนมีสติปัญญาเป็นของตัวเอง ขณะที่ อันนา อันนานนท์ นักกิจกรรมกลุ่มนักเรียนเลว ที่เคลื่อนไหวกับบุ้งและหยกอยู่บ่อยครั้ง โพสต์ข้อความผ่านทวิตเตอร์ส่วนตัวว่า เคยเคลื่อนไหวกับบุ้ง แต่ไม่เคยถูกบังคับให้ทำกิจกรรม
เฆเซ โรดริเกซ

เฆเซ โรดริเกซ รุยซ์ (สเปน: Jesé Rodríguez Ruiz; เกิดวันที่ 26 กุมภาพันธ์ ค.ศ. 1993) หรือที่รู้จักกันในชื่อ เฆเซ  เป็นนักฟุตบอลชาวสเปน ปัจจุบันเล่นในตำแหน่งกองหน้าให้กับเบติส โดยยืมตัวมาจากปารีแซ็ง-แฌร์แม็ง
แหล่งข้อมูลอื่น

Real Madrid official profile
BDFutbol profile
เฆเซ โรดริเกซ – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
| ด ค กผู้เล่นชุดปัจจุบันของสโมสรฟุตบอลโจโฮร์ดารุลตักซิม  |
| --- | --- |
 1 Farizal  2 Davies  3 Adam Nor  4 Afiq  5 Amat  6 Hong Wan  7 Aidil  8 Safiq  9 Bergson  10 Velázquez  11 จีโอกู  12 Kunanlan  13 ซูมาเรห์  14 Lowry  15 Feroz  16 Danial  17 Ramadhan  18 Hazwan  19 Akhyar  20 Muñiz  21 Nazmi  22 Corbin-Ong  23 Endrick  24 Arribas  26 Haziq  28 Syafiq  30 Insa  32 Shahrul  33 Syihan  42 Arif  45 Forestieri  77 Syamer  91 Syahmi  Manager: Solari
นีดฟอร์สปีด: โมสท์วอนเต็ด (วิดีโอเกม พ.ศ. 2555)

| นีดฟอร์สปีด: โมสท์วอนเต็ด |
| --- | --- |
หน้าปกของ นีดฟอร์สปีด: โมสท์วอนเต็ด
ผู้พัฒนา: ไครทีเรียนเกมส์ 
ผู้จัดจำหน่าย: อิเลคโทรนิค อาร์ต
กำกับ:   Alex Ward (Creative)  Craig Sullivan (Creative) 
อำนวยการผลิต: Matt Webster
ชุด: นีดฟอร์สปีด
เอนจิน: Chameleon
เครื่องเล่น: ไมโครซอฟท์ วินโดวส์, เพลย์สเตชัน 3, เอกซ์บอกซ์ 360, วียู, แอนดรอยด์, ไอโอเอส (ไอโฟน , ไอพอดทัช และ ไอแพด)
วางจำหน่าย: 
แนว: แข่งรถ
รูปแบบ: ผู้เล่นเดี่ยว, ผู้เล่นหลายคน
นีดฟอร์สปีด: โมสท์วอนเต็ด (อังกฤษ: Need for Speed: Most Wanted) เป็นเกมแนวแข่งรถตระกูลนีดฟอร์สปีด พัฒนาโดย Criterion Games และจัดจำหน่ายโดย อิเลคโทรนิค อาร์ต วางจำหน่ายลงบนเครื่อง เพลย์สเตชันวิตา ,เพลย์สเตชัน 3, เอกซ์บอกซ์ 360, วี ยู (Wii U), ไอโอเอส, แอนดรอยด์ และ ไมโครซอฟท์ วินโดวส์ วางจำหน่ายเมื่อวันที่ 30 ตุลาคม พ.ศ. 2555
เวอร์ชัน วี ยู (Wii U) ใช้ชื่อว่า นีดฟอร์สปีด มอสวอนเต็ด ยู (Need for Speed Most Wanted U) วางจำหน่ายเมื่อวันที่ 19 มีนาคม พ.ศ. 2556
สะพานปีนัง

|  ทางด่วนหมายเลข 36 |
| --- | --- |
สะพานปีนัง Jambatan Pulau Pinang
thสะพานปีนังในสีแดง
ข้อมูลของเส้นทาง
ความยาว: 13.5 กิโลเมตร (8.4 ไมล์)
มีขึ้นเมื่อ: ยุค 1970–ปัจจุบัน
ทางแยกที่สำคัญ
ปลายทางทิศตะวันออก:   ทางด่วนเหนือ–ใต้ สายเหนือ และ ถนนเปอรูซาฮันเปอไร ในไปร เซเบอรังไปร
ปลายทางทิศตะวันตก: ทางด่วน Tun Dr Lim Chong Eu และทางหลวงเกลูโกร์ ในเกลูโกร์ เกาะปีนัง
ตำแหน่งที่ตั้ง
ประเทศ: มาเลเซีย
จุดหมาย ปลายทางหลัก: จอร์จทาวน์ บายันเลอปัซ เปอไร บัตเตอร์เวิร์ท บูกิตเมอร์ตาจัม
 
ระบบทางหลวง
 ทางด่วน  ทางหลวงสหพันธ์  ทางหลวงรัฐ 
สะพานปีนัง (มลายู: Jambatan Pulau Pinang; จีน: 槟威大桥; พินอิน: Bīn-Wēi dà qiáo; ทมิฬ: பினாங்கு பாலம்) หรือทางด่วนหมายเลข 36 เป็นสะพานทางด่วนระยะทาง 13.5 กิโลเมตร ในรัฐปีนัง ประเทศมาเลเซีย เชื่อมต่อเมืองไปรบนฝั่งแผ่นดินใหญ่ของรัฐ ข้ามช่องแคบปีนัง เชื่อมต่อกับเกลูโกร์บนฝั่งเกาะปีนัง เป็นหนึ่งในสองสะพานที่เชื่อมต่อระหว่างมาเลเซียตะวันตกกับเกาะ และยังเป็นสะพานที่ยาวที่สุดอันดับสองในประเทศมาเลเซียและอันดับห้าในเอเชียตะวันออกเฉียงใต้ ด้วยความยาวเหนือน้ำถึง 8.4 กิโลเมตร มีพิธีเปิดสะพานนี้เมื่อวันที่ 14 กันยายน ค.ศ. 1985 ปัจจุบัน ผู้รับสัมปทานและผู้บำรุงรักษา คือ พลัสเอกซ์เพรสเวย์
ระเบียงภาพ

สะพานปีนัง
สะพานปีนังยามค่ำคืน
สะพานปีนังมองจากทางด่วนหมายเลข 36
ดูเพิ่ม

สะพานสุลต่านอับดุลฮาลิมมูอัซซัมชาห์
รัฐปีนัง
ทางด่วนเหนือ–ใต้
ระบบทางหลวงสหพันธ์มาเลเซีย
ระบบทางหลวงรัฐมาเลเซีย
ทางด่วนในประเทศมาเลเซีย
แหล่งข้อมูลอื่น

แผนที่เส้นทาง:
w:en:Template:Attached KML/Penang Bridge
KML is from Wikidata
Penang Bridge
Malaysian Highway Authority เก็บถาวร 2021-02-05 ที่ เวย์แบ็กแมชชีน
Satellite Image of Penang Bridge at Google Maps
Penang Bridge ที่ฐานข้อมูลโครงสร้าง (Structurae)
| ด ค กสะพานขึงในเอเชียตะวันออกเฉียงใต้ |
| --- | --- | --- |
| กัมพูชา |  สะพานเนียกเลิง  |  |
| อินโดนีเซีย |  สะพาน Barelang  สะพาน Pasupati  สะพาน Suramadu  |  |
| มาเลเซีย |  สะพานลอยฟ้าลังกาวี  สะพานมูวาร์แห่งที่ 2  สะพานปีนัง  สะพานสุลต่านอับดุลฮาลิมมูอัซซัมชาห์ (สะพานปีนังแห่งที่ 2)  สะพานข้ามแม่น้ำไปร  สะพานซรีเซาจานา  สะพานซรีวาวาซัน  สะพานซูไงยะโฮร์  |  |
| ฟิลิปปินส์ |  สะพาน Macapagal  สะพาน Marcelo Fernan  |  |
| ไทย |  สะพานกาญจนาภิเษก  สะพานพระราม 8  สะพานพระราม 9  สะพานภูมิพล  |  |
| เวียดนาม |  สะพานบ๋ายจั๊ย  สะพานบิ๊ญ  สะพานเกิ่นเทอ  สะพานข้ามแม่น้ำห่าน  สะพานหมีถ่วน  สะพานเหญิตเติน  สะพานฟู้หมี  สะพานสักเหมียว  สะพานเจิ่นถิลี้  |  |
สะพานขึงแบ่งตามประเทศ
| ด ค ก ทางด่วนในประเทศมาเลเซีย |
| --- | --- | --- |
| ระหว่างรัฐ |   เหนือ–ใต้ (สายเหนือ)   เหนือ–ใต้ (สายใต้)   เหนือ–ใต้ (ทางเชื่อมต่อกลาง)   กัวลาลัมเปอร์–การะก์   ชายฝั่งตะวันออก   กาจัง–เซอเริมบัน   # ชายฝั่งตะวันตก   ^ Paroi–Senawang–KLIA   ^ Jelas   ^ Perlis–Langkawi Bridge  |  |
| กัวลาลัมเปอร์/ หุบเขากลัง  และรัฐเซอลาโงร์ |   หุบเขากลังใหม่   ชาห์อาลัม   Cheras–Kajang   Sungai Besi   New Pantai   Damansara–Puchong   Ampang–Kuala Lumpur   Kemuning–Shah Alam   Kajang Dispersal Link   # Sungai Besi–Ulu Klang   Maju   Sprint   Kuala Lumpur–Kuala Selangor   South Klang Valley   # East Klang Valley   New North Klang Straits Bypass   # Damansara–Shah Alam   Duta–Ulu Klang   Guthrie Corridor   East–West Link   Kuala Lumpur–Seremban   อุโมงค์สมาร์ท   ^ Serdang–Kinrara–Putrajaya   * Kinrara–Damansara  |  |
| รัฐปีนัง |   บัตเตอร์เวิร์ท–กูลิม   วงแหวนรอบนอกบัตเตอร์เวิร์ท   สะพานปีนังแห่งที่ 2   สะพานปีนัง   * วงแหวนรอบนอกปีนัง   * อุโมงค์ใต้ทะเลปีนัง  |  |
| รัฐยะโฮร์ |   Second Link   Eastern Dispersal Link   Senai–Desaru   ^ Johor Bahru–Pasir Gudang  |  |
| อื่น ๆ |   Seremban–Port Dickson   ^ Malacca Strait Bridge   ^ South Kedah  |  |
#: กำลังก่อสร้าง, ^: แผน, *: ยกเลิก/เลื่อน
กู่ หง

กู่ หง (จีน: 谷红; พินอิน: Gǔ Hóng; เกิดวันที่ 6 พฤศจิกายน ค.ศ. 1988) เป็นนักมวยและผู้ได้เหรียญโอลิมปิกชาวจีน เธอได้เหรียญเงินสองครั้งในมวยสากลชิงแชมป์โลกประเภทหญิงและเหรียญทอง 3 ครั้งในมวยมือสมัครเล่นชิงแชมป์เอเชีย เธอได้เหรียญเงินในการแข่งขันประเภทเวลเตอร์เวตหญิงในโอลิมปิกฤดูร้อน 2020
ข่าว

บทความนี้เกี่ยวกับนิวส์ (News) ที่ความหมายในภาษาไทยว่าข่าว สำหรับความหมายอื่น ดูที่ news (แก้ความกำกวม)
เด็กผู้หญิงอ่านหนังสือพิมพ์เดอะวอชิงตันโพสต์เกี่ยวกับการลงจอดบนดวงจันทร์ครั้งแรกของยานอะพอลโล 11, 21 กรกฎาคม ค.ศ.1969
ข่าว เป็นข้อมูลเกี่ยวกับเหตุการณ์ปัจจุบัน ซึ่งอาจจะให้บริการผ่านสื่อต่าง ๆ เช่น จากปากต่อปาก การตีพิมพ์ ระบบไปรษณีย์ การออกอากาศ การสื่อสารทางอิเล็กทรอนิกส์ หรือผ่านทางปากคำของผู้สังเกตการณ์และพยานที่เห็นถึงเหตุการณ์ ข่าวซึ่งบางครั้งจะเรียกว่า "ข่าวหนัก" เพื่อแยกถึงความแตกต่างจากสื่อเบา
หัวข้อทั่วไปสำหรับรายงานข่าว ได้แก่ สงคราม รัฐบาล การเมือง การศึกษา สุขภาพ สิ่งแวดล้อม เศรษฐกิจ ธุรกิจ แฟชั่น และความบันเทิง ตลอดจนถึงการแข่งขันกีฬา เหตุการณ์ที่แปลกประหลาดหรือไม่ปกติ การประกาศของรัฐบาลเกี่ยวกับพระราชพิธีของกษัตริย์ กฎหมาย ภาษี สาธารณสุข และอาชญากรรม ได้รับการขนานนามว่าเป็นข่าวมานับตั้งแต่สมัยโบราณ การพัฒนาทางเทคโนโลยีและทางสังคมซึ่งมักจะถูกขับเคลื่อนโดยเครือข่ายการสื่อสารและจารกรรมของรัฐบาล ซึ่งได้เพิ่มความรวดเร็วในการเผยแพร่ข่าว รวมทั้งอิทธิพลต่อเนื้อหาด้วย ประเภทต่าง ๆ ของข่าวที่เรารู้จักในปัจจุบันซึ่งมีความเกี่ยวข้องอย่างใกล้ชิดกับหนังสือพิมพ์
การส่งข่าว

เริ่มแรกก็เป็นการบอกต่อ ๆ กันมา เหมือนกับการกระจายข่าวลือ แต่การส่งก็จะไม่มีประสิทธิภาพ เนื้อเรื่องของข่าวถูกเปลี่ยนออกไป ต่อมาเมื่อมีการคิดค้นกระดาษขึ้น ก็มีการบันทึกลงในกระดาษ ปัจจุบันโลกของเราเป็นยุคของการสื่อสารข้อมูลต่าง ๆ ผ่านระบบอิเล็กทรอนิกส์ มีการใช้อินเทอร์เน็ตส่งข่าว ดูโทรทัศน์ และมีการใช้อีเมลในการส่งข่าวอีกด้วย
ดูเพิ่ม

หนังสือพิมพ์
สำนักข่าว
สัตว์มีกระดูกสันหลัง

| สัตว์มีกระดูกสันหลัง ช่วงเวลาที่มีชีวิตอยู่:  ยุคแคมเบรียน - ปัจจุบัน 525–0Ma  PreꞒ Ꞓ O S D C P T J K Pg N      |
| --- | --- |

ตัวอย่างของสัตว์มีกระดูกสันหลัง: เสือโคร่งไซบีเรีย (เทเทรอพอด), ปลาปอดออสเตรเลีย (ปลากระดูกแข็ง), ปลาฉลามเสือ (ปลากระดูกอ่อน) และ ปลาแลมป์เพรย์แม่น้ำยุโรป (ปลาไม่มีขากรรไกร).

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
เคลด:: โอลแฟกทรีส 
ไฟลัมย่อย:: สัตว์มีกระดูกสันหลัง Vertebrata J-B. Lamarck, 1801

การจัดกลุ่มแบบย่อ
 ปลา (โดยรวมเททราพอด)
ชื่อพ้อง
 Ossea Batsch, 1788
สัตว์มีกระดูกสันหลัง (อังกฤษ: vertebrate) สิ่งมีชีวิตประเภทนี้มีกระดูกสันหลังหรือไขสันหลัง สิ่งมีชีวิตที่มีกระดูกสันหลังเริ่มมีวิวัฒนาการมาเป็นเวลาประมาณ 505 ล้านปี ในยุคแคมเบรียนกลาง ซึ่งเป็นส่วนหนึ่งของช่วงยุคแคมเบรียน โครงกระดูกของไขสันหลัง ถูกเรียกว่ากระดูกสันหลัง Vertebrate เป็นไฟลัมย่อยที่ใหญ่ที่สุดใน Chordates รวมทั้งยังมีสัตว์ที่คนรู้จักมากที่สุดอีกด้วย (ยกเว้นแมลง) ปลา สัตว์สะเทินน้ำสะเทินบก สัตว์เลื้อยคลาน นก และสัตว์เลี้ยงลูกด้วยนม (รวมทั้งมนุษย์) เป็นสิ่งมีชีวิตที่มีกระดูกสันหลังทั้งสิ้น ลักษณะเฉพาะของไฟลัมย่อยนี้คือระบบของกล้ามเนื้อจำนวนมาก เช่นเดียวกับระบบประสาทส่วนกลางที่ถูกวางในกระดูกสันหลังเป็นส่วน ๆ
สัตว์มีกระดูกสันหลัง คือกระดูกสันหลังจะอยู่เป็นแนวยาวไปตามด้านหลังของสัตว์  กระดูกสันหลังจะต่อกันเป็นข้อ ๆ  ยืดหยุ่น  เคลื่อนไหวได้มีหน้าที่ช่วยพยุงร่างกายให้เป็นรูปร่างทรวดทรงอยู่ได้และยังช่วยป้องกันเส้นประสาทอีกด้วย สัตว์พวกมีกระดูกสันหลัง  นักวิทยาศาสตร์ยังแบ่งออกเป็น  5 พวกคือ
สัตว์พวกปลา
สัตว์ครึ่งบกครึ่งน้ำ
สัตว์เลื้อยคลาน
สัตว์ปีก
สัตว์เลี้ยงลูกด้วยน้ำนม
วิวัฒนาการ

จากหลักฐานทางธรณีวิทยาพบว่า สัตว์มีกระดูกสันหลังพวกแรกคือออสตราโคเดิร์ม (ostracoderm) ซึ่งเป็นปลาไม่มีขากรรไกร ปัจจุบันสัตว์ในกลุ่มนี้ที่พบคือปลาปากกลม สัตว์มีกระดูกสันหลังอื่น ๆ ที่พบในลำดับถัดมาคือปลามีขากรรไกรพวกแรก เรียกพลาโคเดิร์ม (placoderm) ซึ่งวิวัฒนาการต่อมาเป็นปลากระดูกแข็งและปลากระดูกอ่อนในปัจจุบัน ต่อมาจึงเกิดสัตว์ครึ่งบกครึ่งน้ำ สัตว์เลื้อยคลาน นก และสัตว์เลี้ยงลูกด้วยนมตามลำดับ
การจัดจำแนก

ชั้นใหญ่พิสเซส ซึ่งเป็นสัตว์มีกระดูกสันหลังที่เป็นสัตว์น้ำหายใจด้วยเหงือก ที่เหงือกมีช่องให้น้ำผ่านเข้าออก อาจมีแผ่นแข็งปกคลุมหรือมีผิวหนังปิด มีครีบใช้เคลื่อนไหวและทรงตัว มีหัวใจ 2 ห้อง เส้นประสาทสมอง 10 คู่ ปกคลุมตัวด้วยหนังหรือเกล็ด แบ่งได้เป็น 3 ชั้นคือ
ชั้นอะแบทา ได้แก่ปลาปากกลม พบในเขตหนาว ไม่พบในประเทศไทย
ชั้นคอนดริกไทออส ได้แก่ปลากระดูกอ่อน โครงสร้างเป็นกระดูกอ่อนทั้งหมด เช่น ปลากระเบน ปลาฉลาม ปลาฉนาก
ชั้นออกตีอิกไทออส ได้แก่ปลากระดูกแข็ง เช่น ปลามีปอด ปลาหมอเทศ ปลาดุก
ชั้นใหญ่เตราโปดา มีรยางค์ใช้ในการเคลื่อนไหว 2 คู่ หัวใจมี 3 – 4 ห้อง หายใจด้วยปอด แบ่งได้เป็น 4 ชั้นคือ
ชั้นแอมฟิเบีย ได้แก่สัตว์ครึ่งบกครึ่งน้ำ เช่น กบ คางคก เขียด ปาด อึ่งอ่าง ซาลาแมนเดอร์
ชั้นเรปทิเลีย ได้แก่สัตว์เลื้อยคลาน เช่น เต่า ตะพาบน้ำ ตุ๊กแก กิ้งก่า จิ้งเหลน งู จระเข้
ชั้นเอวีส ได้แก่สัตว์ปีก พวกนกต่าง ๆ
ชั้นแมมมาเลีย ได้แก่สัตว์เลี้ยงลูกด้วยนม แบ่งได้อีกเป็น 2 ชั้นยอย คือ
ชั้นย่อยโปรโตเทเรีย ออกลูกเป็นไข่ ได้แก่ ตุ่นปากเป็ดและอีคิดนา
ชั้นย่อยเทเรีย ออกลูกเป็นตัว ได้แก่สัตว์เลี้ยงลูกด้วยนมที่เหลือเช่น จิงโจ้ ค้างคาว นิ่มเกล็ด กระต่าย กระรอก โลมา
แหล่งข้อมูลอื่น

Tree of Life เก็บถาวร 2021-04-22 ที่ เวย์แบ็กแมชชีน
Tunicates and not cephalochordates are the closest living relatives of vertebrates
Vertebrate Pests เก็บถาวร 2010-01-31 ที่ เวย์แบ็กแมชชีน chapter in United States Environmental Protection Agency and University of Florida/Institute of Food and Agricultural Sciences National Public Health Pesticide Applicator Training Manual
The Vertebrates
The Origin of Vertebrates เก็บถาวร 2013-11-03 ที่ เวย์แบ็กแมชชีน Marc W. Kirschner, iBioSeminars, 2008.